Jon Lukas

Jon Lukas, magħruf bħala Woodenman, (11 ta' Settembru 1948 - 11 ta' Ġunju 2021) kien kantant u mużiċist Malti minn Raħal Ġdid, Malta. Huwa kien l-ewwel kantant soloista fl-istorja tal-mużika Maltija li kiseb suċċess f'klassifika tad-diski pop barra mill-pajjiż. Huwa kiseb ċertu popolarità f’numru ta’ pajjiżi wara li firma kuntratt ma' kumpanija ewlenija tad-diski globali.

 Karriera 

Id-diska ta' Lukas Can't Afford To Lose, komposta minn Gary Benson, maħruġa fl-1970, kisbitlu suċċess internazzjonali.Michael Bugeja, “A Word With Woodenman”, The Times Of Malta, 16 June 2013, page 45 Minbarra li waslet fl-aqwa 40 fiċ-charts fir-Renju Unit u xi territorji Ewropej oħra, Can't Afford To Lose okkupa l-ewwel post fil-pop charts fil-Libanu għal xahar sħiħ, fejn żammet lura d-diska The Long u Winding Road ta' The Beatles milli tilħaq l-ewwel post f'dik il-klassfika.

Fl-1993, Jon, akkumpanjat minn Marita, ikklassifika fit-tieni post fil-Malta Song Festival ta' dik is-sena bil-kompożizzjoni tiegħu stess Żommni u Għannaqni. Din kienet l-ewwel darba li Jon kanta bil-Malti. Il-verżjoni Ingliża ta’ din il-kanzunetta, bl-isem ta' The Love We Share, ġiet prodotta mill-produttur tal-mużika Indjan-Ingliż Biddu.

Fl-1998, Lukas għaqqad il-grupp Woodenman. Huma rrekordjaw album li kiseb popolarita sew fuq is-servizz online Peoplesound matul Awwissu tal-1992. Huma kellhom gigs f'Barċellona u f'Madrid.Stanley Borg,The Times, Weekender, 15 February 2013, page 6 Meta xoljew, huwa nkorpora l-isem tal-grupp f'ismu u sar magħruf bħala Jon Lukas Woodenman.

Fil-15 ta' April 2009 Jon beda programm tar-radju bl-isem ta' Woodenman's Jukebox fuq One Radio ta' Malta. Wara li spiċċa minn fuq ir-radju f'Malta, dan il-programm kompla fuq Channel Radio tar-Renju Unit. 

Fis-sajf tal-2008, Marc Storace tal- Krokus ta ġieħ lil Lukas billi kanta Can't Afford to Lose waqt kunċert f'Għawdex, fejn Lukas issorprenda lill-udjenza meta ħareġ ikanta l-aħħar nofs tal-kanzunetta ma' Storace.The Malta Independent On Sunday, 20 July 2008, page 28

 Diskografija 
IsemSenaTikketta u 
Record IDCan't Afford to Lose / Can’t Make You Mine1970Columbia (DB 8736)This Time / Summer Sun1972Satril (SAT 3)Fleur / Now That You’re Gone1974ZINA (Z 100)Love / She’s A Girl197?Anthony D’Amato (A.D. 6044)It Doesn’t Really Matter Now / Johnny There’s a Message For You197?Centre - (RC 1013 42)Żommni u Għannaqni / The Love We Share (With Marita)1993Cassette - Malta Song For Europe 1993 My Time  (Woodenman)1998Digital Download Far Away  (orchestrated version) (acoustic version)2007Digital Download Better Man 2007Digital DownloadNever Go Away  (original version) (Scott Walker CodeRed Mix)2011Digital DownloadTheme from Xablott2012Digital DownloadAin't No Mountain (Tribute to Marvin Gaye)2012Digital DownloadBad News2013Digital DownloadOlder-Better? (Original & Live Version)2014Digital DownloadRegent Street (Lyndsay ft.Jon Lukas Woodenman)2014Digital Download

 Referenzi 

 Ħoloq esterni 

Kategorija:Mietu fl-2021
Kategorija:Twieldu fl-1948
Kategorija:Kantanti Maltin
Kategorija:Nies minn Raħal Ġdid